**14/ 2018. (IX. 12.) önkormányzati rendelete**

**Üllés Nagyközségi Önkormányzat Képviselőtestületének**

**A középfokú oktatási intézményekben tanulók támogatásáról**

Üllés Nagyközség Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi LXXXIX törvény 10. § (2) bekezdésében meghatározott feladatkörében eljárva az alábbi rendeletet alkotja:

**1.§**

**A rendelet célja**

Üllés Nagyközségi Önkormányzat Képviselőtestülete szakgimnáziumban, szakközépiskolában a szakma megszerzése érdekében tanulmányokat folytató fiatalok számára a tanulmányok ideje alatt felmerülő költségek enyhítése és a helyi hiányszakmákban az utánpótlás biztosítása céljából támogatást nyújt.

**2.§**

**A rendelet hatálya**

A rendelet hatálya kiterjed a hátrányos helyzetű

Üllés nagyközségben állandó lakcímmel rendelkező

1. szakgimnázium nappali tagozatán a szakképesítés és érettségi bizonyítvány megszerzése érdekében, vagy a
2. szakközépiskola nappali tagozatán a képesítés megszerzése érdekében

tanulmányokat folytató, hallgatói jogviszonnyal rendelkező, és a pályázat benyújtásának időpontjában 25. életévét még be nem töltő tanulóra, az első szakképesítés megszerzéséig.

3.**§**

**A támogatás forrása**

A képviselő-testület az ösztöndíj fedezetét évente a „Humán kapacitások fejlesztése térségi szemléletben – kedvezményezett térségek elnevezésű EFOP-3.9.2-16 kódszámú pályázat költségvetésének terhére biztosítja - melyet az önkormányzat éves költségvetési rendeletébe tervez be.

**4.§**

**A támogatásban részesíthetők köre**

Az ösztöndíjra való jogosultság feltételei:

(1)

1. [[1]](#footnote-1)első évfolyamos pályázó esetén a tanulói jogviszony létesítésének igazolása; és az általános iskolai bizonyítványa záró évfolyamának az átlag-eredménye a 3,0 átlagot eléri,
2. [[2]](#footnote-2)magasabb évfolyamokon a pályázat benyújtását megelőző évfolyamot legalább 3,0 átlag-eredménnyel fejezte be,
3. aki a (2) bekezdés a)-b) pontjában meghatározott rászorultsági feltételeknek megfelel,

(2)A hátrányos helyzet vizsgálata az alábbi szempontok figyelembevételével történik:

1. az egy főre jutó jövedelem a mindenkori öregségi nyugdíj legkisebb összegének 300 %-át nem haladja meg,
2. akinek családjában a lakhatást és megélhetést szolgáló vagyontárgyakon felüli ingó- és ingatlan vagyona, vagyoni értékű joga a 2 millió Ft-ot nem haladja meg.

**5.§**

(1) A pályázat elbírálásakor előnyt élvez a pályázó, ha

1. családjában az eltartott családtagok száma 3 vagy több fő,
2. eltartója, szülője tartósan beteg, rokkantnyugdíjas, vagy egyedülálló, valamint a
3. a Kormányrendeletben adott tanévre megállapított hiányszakmák egyikében

tanul.

(2) A pályázat elbírálásakor előnyt jelent:

a) országos, vagy megyei szaktárgyi versenyen helyezés elérése,

b) átlagot meghaladó kulturális, sportteljesítmény igazolása.

**A támogatás mértéke**

**6.§**

(1) Az ösztöndíj mértéke 6.000 Ft/hó, melyben maximálisan 5 fő tanuló részesülhet.

(2) Nem részesülhet támogatásban az a tanuló, aki az üllési, vagy más önkormányzattól hasonló célú, vagy egyéb más ösztöndíjban, támogatásban részesül.

(3)Amennyiben a pályázók létszáma meghaladja az 5 főt, úgy a Képviselőtestület a jövedelmi viszonyok vizsgálatával, továbbá a rendelet 5. §-ában foglalt rendelkezések figyelembe vételével, rangsor felállításával dönt.

**Eljárási rendelkezések**

**7.§**

(1) Az ösztöndíj pályázatot az önkormányzat minden év szeptember 30. napjáig meghirdeti.

(2) A pályázatot a rendelet Függeléke szerinti nyomtatványon minden év október 30-ig nyújthatja be a tanuló, vagy a 18 életévét be nem töltő tanuló esetében annak törvényes képviselője az Üllési Polgármesteri Hivatal ügyintézőjének, aki az ügyet döntésre előkészíti.

(3) A pályázó anyagi és szociális körülményének feltárása során köteles együttműködni. Hiányosan benyújtott kérelem esetén az általános közigazgatási rendtartásról szóló 2016. évi CL törvényben foglaltak szerint kell eljárni.

(4) A pályázathoz minden esetben csatolni kell:

a) önéletrajzot,

b) lakcímkártya és személyi igazolvány másolatát,

b) ösztöndíjra pályázott tanévre vonatkozó iskolalátogatási igazolást vagy tanulói jogviszonyról szóló igazolást,

c) a család jövedelem és vagyonnyilatkozatát, és

d) egyéb, az érdemi döntést elősegítő igazolásokat.

(5) A középfokú tanulmányait kezdő pályázó esetén a pályázathoz csatolni kell az általános iskola nyolcadik év végi bizonyítványának másolatát.

(6) A középfokú tanulmányokat folytató pályázónak csatolnia kell az előző év végi eredményéről szóló hiteles igazolást.

(7) A pályázat formailag érvénytelen, amennyiben abból a Rendelet 8. § (4)-(5)/(6) bekezdésében foglalt tartalmi elemek bármelyike hiányzik. Hiánypótlásra a pályázati határidő lejárta előtt, az ügyintézővel folytatott egyeztetést követően van lehetőség. Határidőn túl becsatolt hiánypótlás esetén a pályázat érvénytelen.

(8) Amennyiben a pályázó tanulói jogviszonya szünetel, megszűnik, annak időpontjától az ösztöndíjra nem jogosult.

(9) Az ösztöndíjat jogosulatlanul igénybe vevő köteles annak összegét az önkormányzat számára visszafizetni.

(10) A tanuló, vagy törvényes képviselője az ösztöndíjra való jogosultság feltételeit érintő lényeges tények és egyéb körülmények megváltozásáról 15 napon belül köteles értesíteni az önkormányzatot.

**Döntés a pályázatokról**

**8. §**

A pályázatokról a Pénzügyi- és Ügyrendi Bizottság előzetes véleményezése után a Képviselőtestület minden év november 15-ig zárt ülésen dönt

**A támogatás folyósításának rendje**

**9.§**

(1) Az ösztöndíj egy tanévre, azaz 10 hónapra szól, folyósítása minden év szeptember 1-jén kezdődik.

(2)A megállapított pénzbeli ellátást az Üllési Polgármesteri Hivatal Pénzügyi és Gazdálkodási Irodája utalja ki két részletben, úgy, hogy az első félévre eső ösztöndíjat november 30. napjáig, a második félévre eső ösztöndíjat március 15. napjáig - amennyiben a (3) bekezdésben foglaltakat teljesíti.

(3) Az adott tanév II. félévére szóló jogosultságot miden év február 20-ig, iskolalátogatási igazolással vagy hallgatói jogviszonyról szóló igazolással kell igazolni, melynek elmulasztása esetén a támogatás megszüntetésre kerül.

**[[3]](#footnote-3)10.§**

**Átmeneti rendelkezések**

A 2019/2020-as tanévben ösztöndíjban maximálisan 9 fő részesülhet.

**Záró rendelkezések**

**11.§**

(1) Ez a rendelet a kihirdetését követő napon lép hatályba.

(2) A rendelet 2020. december 31. napjával hatályát veszti.

Üllés, 2018. szeptember 11.

Nagy Attila Gyula s.k. Dr. Borbás Zsuzsanna s.k.

polgármester jegyző

A rendelet egységes szerkezetben hiteles:

2019. június 27.

Dr. Borbás Zsuzsanna

jegyző*a 14/2018.(IX. 12.)önkormányzati rendelethez tartozó Függelék*

**Üllés Nagyközségi Önkormányzat**

6794 Üllés, Dorozsmai út 40. Tel: **62/282-122**

Iktatószám:

**PÁLYÁZATI ADATLAP**

**A középfokú intézményekben tanuló helyi fiataloknak adható**

**ösztöndíj elnyeréséhez**

|  |
| --- |
| **1. A pályázó adatai:** |

,

Név:…….

Anyja leánykori neve:

Születési hely:...........................................................év:.............hó:..............................nap:........

Lakcím:

Telefonszám, elérhetőség:

E-mail cím………………………………………………………………………………………

Állampolgársága: ……………………………………………………………………………….

Oktatási intézmény neve,címe:……………………………………………………………………………………….

|  |
| --- |
| **2. A szülő /törvényes képviselő adatai:** |

Név:…….

Anyja leánykori neve:

Születési hely:............................................................év:.............hó:..............................nap:.......

Lakcím:

Telefonszám, elérhetőség:

E-mail cím…………………………………………………………………………………….…

Jövedelem:………………………………………………………………………………………

|  |
| --- |
| **3. A pályázó középiskolája** |

Neve és székhelye:

………..

………...

Szakja: …………………………………………………………………………...

Évfolyama: …………………………………………………………………………...

|  |
| --- |
| **4. Tanulmányi eredménye:** |

Első évfolyamos pályázó esetén:

az általános iskola utolsó évében /átlag, 2 tizedesjeggyel/ ….

Magasabb évfolyamon tanuló pályázó esetén:

az előző év végi /átlag, 2 tizedesjeggyel/

Tanulmányi teljesítménnyel kapcsolatos kiemelkedő eredmények: (pl. szaktárgyi versenyen elért eredmények, kulturális, sportteljesítmény igazolása)

………………………………………………………………………………………………...

.

|  |
| --- |
| **5. Családja jövedelmi viszonyai:** |

Apja neve:

Munkahelye:

Havi nettó jövedelme:

Anyja neve /leánykori név is/:

Munkahelye:

Havi nettó jövedelme:

A család más rendszeres havi jövedelme:

Közös háztartásban élő családtag jövedelme:

Egyéb jövedelmek /GYED, GYES, családi pótlék, szociális támogatás, gyermektartás, stb./

Egyéb bevételek:

A család havi összes nettó jövedelme:

(*az utolsó 3 havi jövedelmi viszonyokat hiteles dokumentummal – munkáltató igazolás; őstermelő, alkalmi munkavégzés esetén Nyilatkozat – igazolni kell.)*

|  |
| --- |
| **6. A közös háztartásban élők** |

Eltartók (szülők): …………..fő

Eltartottak neve, életkora (pl.: testvér, rokon):

fő

+ pályázó = összesen: fő

**A család összes nettó jövedelméből az 1 főre jutó összeg: Ft**

|  |
| --- |
| **7. A család vagyoni helyzete** |

Ingatlan:

Lakáson kívüli építményi tulajdon:

Földtulajdon:

Egyéb nagy értékű tulajdon /gépjárműnél a forgalomba helyezés éve, típusa/

|  |
| --- |
| **8. Leírt adatokon túl a pályázó további indokolása:** |

**9. Részesül-e más ösztöndíjban a pályázat benyújtásának időpontjában?**

Igen Nem

**10. A megítélt ösztöndíjat a következő címre kérem:**

|  |
| --- |
| **11. A megítélt ösztöndíjat a következő bankszámlára kérem:** |

Számla tulajdonos neve:

Számlavezető intézmény neve:

Számlatulajdonos bankszámla száma:

|  |
| --- |
| **12. A pályázó nyilatkozata:** |

*Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv – a NAV hatáskörrel és illetékességgel rendelkező adóigazgatósága útján – ellenőrizheti.*

*Hozzájárulok a kérelemben szereplő adatoknak a szociális igazgatási eljárás során történő felhasználáshoz.*

Kelt: , 20 hó nap

a pályázó aláírása

1. Módosította: a 11/2019.(VI.26.)önkormányzati rendelet. Hatályos: 2019. július 1-jétől [↑](#footnote-ref-1)
2. Módosította: a 11/2019.(VI.26.)önkormányzati rendelet. Hatályos: 2019. július 1-jétől [↑](#footnote-ref-2)
3. Beiktatta: 11/2019.(VI.26.)önkormányzati rendelet. Hatályos: 2019. július 1-jétől. [↑](#footnote-ref-3)